{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":11,"n_cols":6,"rows_kept":11,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju -  Nacrt prijedloga Akcijskog plana za unaprjeđenje financijske pismenosti potrošača za 2023. i 2024. godinu "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Hrvatska zajednica računovođa i financijskih djelatnika ","NACRT PRIJEDLOGA AKCIJSKOG PLANA ZA UNAPRJEĐENJE ","Poštovani, \nHrvatska zajednica računovođa i financijskih djelatnika kao savez strukovnih udruga iz područja računovodstva i financija podržava aktivnost povećavanja financijske pismenosti potrošača. Vrlo je značajno, sa svih aspekata (potrošača, poduzetnika i države) financijsko opismenjavanje svih dionika procesa. \nS tim ciljem Hrvatska zajednica predlaže proširenje akcijskog plana financijske pismenosti i na poduzetnike. Povećanje financijske pismenosti poduzetnika, pozitivno će utjecati na financijsku stabilnost samog poduzetnika, urednost u ispunjavanju obveza prema svim dionicima procesa na način:  \n- da u nastupu prema potrošačima urednije ispunjavaju obveze pri isporukama i poštuju pravila pri isporukama,\n- da prema drugim poduzetnicima bolje razumiju poslovni proces, obveze i poštuju pravila pri isporukama,\n- da u odnosu prema državi bolje razumiju porezne i ostale obveze koje se generiraju u okviru poslovnog procesa i da detaljnije upoznaju  propise relevantne za nastup poduzetnika na tržištu smanjujući time poreznu evaziju i unaprjeđuju ispunjenje obveza prema državi u smislu izvještavanja i urednosti u ispunjenju poreznih i ostalih obveza prema državi. \nS poštovanjem, \nHrvatska zajednica računovođa i financijskih djelatnika","Prihvaćen","Poštovani, hvala Vam na komentaru.\nNacionalni strateški okvir financijske pismenosti potrošača za razdoblje od 2021. do 2026. godine, pa tako i Akcijski plan za unaprjeđenje financijske pismenosti potrošača za 2023. i 2024. godinu usmjereni su na potrošača (fizičku osobu) te poduzetnici nisu u ovom trenutku obuhvaćeni, ali to ne znači da neće biti u budućnosti kada se stvori podloga za to. Vaše prijedloge ćemo razmotriti prilikom planiranja sljedećih aktivnosti usmjerenih k podizanju financijske pismenosti."]
[2,"Vili Borko","NACRT PRIJEDLOGA AKCIJSKOG PLANA ZA UNAPRJEĐENJE ","Slažem se s idejom povećanja financijske pismenosti potrošača, a posebno mladih uvođenjem raznih radionica.","Prihvaćen","Hvala na sudjelovanju na javnom savjetovanju."]
[3,"Lara Kosty","NACRT PRIJEDLOGA AKCIJSKOG PLANA ZA UNAPRJEĐENJE ","Poštovani,\nSmatram kako je unaprjeđenje financijske pismenosti pozitivna ideja koja bi se mogla realizirati i u unaprjeđenju pismenosti najprije mladih.\nLp","Prihvaćen","Hvala na sudjelovanju na javnom savjetovanju."]
[4,"Vito Sabioni","NACRT PRIJEDLOGA AKCIJSKOG PLANA ZA UNAPRJEĐENJE ","U potpunosti podržavam ovaj akcijski plan budući da se dosta mladih ne snalazi u financijskim zavrzlamama i pitanjima te bi se provođenjem određenih manifestacija svjesnost o potrošnji i sličnome podigla na novu razinu.","Prihvaćen","Hvala na sudjelovanju na javnom savjetovanju."]
[5,"BLANKA TONKOVIĆ","NACRT PRIJEDLOGA AKCIJSKOG PLANA ZA UNAPRJEĐENJE ","Poštovani,\nSmatram kako je unaprjeđenje financijske pismenosti mladih pozitivna ideja koja bi mogla biti provedena kroz srednjoškolsko obrazovanje mladih kao zaseban predmet.\nLp","Prihvaćen","Poštovana, hvala Vam na komentaru.\nU okviru formalnog (redovitog) obrazovanja glavnu ulogu ima Ministarstvo znanosti i obrazovanja, u suradnji s Agencijom za odgoj i obrazovanje. Za sada, članovi Operativne radne grupe provode neformalno obrazovanje i potpora su i nadopuna formalnom (redovitom) obrazovanju.\nU Republici Hrvatskoj u školama se već tradicionalno obilježavaju Svjetski dan štednje, Svjetski i Europski tjedan novca i drugi slični događaji. Pretpostavke za financijsko obrazovanje stvorene su kroz međupredmetne teme »Građanski odgoj i obrazovanje« i »Poduzetništvo«."]
[6,"Kjara Vukoja","NACRT PRIJEDLOGA AKCIJSKOG PLANA ZA UNAPRJEĐENJE ","Poštovani,\nsmatram kako bi za unaprjeđenje financijske pismenosti djece i mladih bilo učinkovito uvesti financijsku pismenost u nastavu. Idealno bi bilo imati zaseban predmet, no određeni broj satova koji su posvećeni unaprjeđenju financijske pismenosti, a koji se provode u sklopu drugih predmeta (primjerice sat razrednika ili matematika) bi također bili učinkoviti.\nLijep pozdrav,\nKjara Vukoja","Prihvaćen","Poštovana, hvala Vam na komentaru.\nU okviru formalnog (redovitog) obrazovanja glavnu ulogu ima Ministarstvo znanosti i obrazovanja, u suradnji s Agencijom za odgoj i obrazovanje. Za sada, članovi Operativne radne grupe provode neformalno obrazovanje i potpora su i nadopuna formalnom (redovitom) obrazovanju.\nU Republici Hrvatskoj u školama se već tradicionalno obilježavaju Svjetski dan štednje, Svjetski i Europski tjedan novca i drugi slični događaji. Pretpostavke za financijsko obrazovanje stvorene su kroz međupredmetne teme »Građanski odgoj i obrazovanje« i »Poduzetništvo«."]
[7,"Luna Pendić","NACRT PRIJEDLOGA AKCIJSKOG PLANA ZA UNAPRJEĐENJE ,\nAKCIJSKI PLAN ZA UNAPRJEĐENJE FINANCIJSKE PISMENOSTI POTROŠAČA ZA 2023. i 2024. GODINU","Poštovani,\nSlažem se s prijedlogom akcijskog plana za unapređenje financijske pismenosti potrošača za 2023. i 2024. godinu. Mislim da je potrebno uvesti što više edukacijski sadržaja o financijskoj pismenosti u srednjim školama i fakultetima.\n\nLijep pozdrav,\nLuna Pendić","Prihvaćen","Poštovana, hvala Vam na komentaru.\nNa temelju Nacionalnog strateškog okvira financijske pismenosti potrošača za razdoblje od 2021. do 2026. godine izrađuju se akcijski planovi s točno propisanim mjerama i aktivnostima usmjerenima prema podizanju razine financijske pismenosti."]
[8,"Tia Banožić","AKCIJSKI PLAN ZA UNAPRJEĐENJE FINANCIJSKE PISMENOSTI POTROŠAČA ZA 2023. i 2024. GODINU,\nSADRŽAJ ","Poštovani,\nslažem se s Akcijskim planom za unaprjeđenje financijske pismenosti potrošača, pogotovo kod djece i mladih. Smatram kako je nužno započeti s financijskom edukacijom što prije. Predlažem organiziranje raznih radionica, kvizova i edukativnih projekata u osnovnim školama koji bi potaknuli što veći broj djece koja bi sudjelovala u takvim aktivnostima. U srednjim školama i fakultetima savjetujem organiziranje stručnijih aktivnosti poput predavanja, seminara (uživo) kako bi se potaknula veća motivacija i zainteresiranost učenika i studenata.\n\nLp\nTia Banožić","Prihvaćen","Poštovana, hvala Vam na komentaru.\nOperativna radna grupa koja je osnovana na temelju Nacionalnog strateškog okvira financijske pismenosti potrošača za razdoblje od 2021. do 2026. godine, a čijim radom koordinira Ministarstvo financija svojim aktivnostima i djelovanjem ima za cilj financijsko obrazovati, odnosno povećati razinu financijske pismenosti potrošača. U tom kontekstu, članovi Operativne radne grupe, svatko iz svog djelokruga, provodi kontinuirane aktivnosti poput seminara, radionica, okruglih stolova, online edukacija i slično."]